62022TO0104_INF
Ordonanța președintelui Camerei a șaptea a Tribunalului din 8 iunie 2022 – Ungaria/Comisia
(Cauza T‑104/22 R)
„Măsuri provizorii – Acces la documente – Regulamentul (CE) nr. 1049/2001 – Fonduri structurale și de investiții europene – Regulamentul (UE) nr. 1303/2013 – Documente care emană de la un stat membru – Cerere de suspendare a executării – Fumus boni iuris – Urgență – Evaluare comparativă a intereselor”
1.
Procedură de măsuri provizorii – Suspendarea executării – Măsuri provizorii – Condiții de dispunere – Fumus boni iuris – Examinare prima facie a motivelor invocate în susținerea acțiunii principale – Motive care privesc aplicabilitatea excepției de la dreptul de acces public prevăzute de Regulamentul nr. 1049/2001 și încălcarea obligației de cooperare loială – Motive care nu sunt neîntemeiate la prima vedere
[Art. 4 TUE; art. 278 și 279 TFUE; Regulamentul nr. 1049/2001 al Parlamentului European și al Consiliului, considerentul (10), art. 2 alin. (3) și art. 4 alin. (1) lit. (a), alin. (2), (4) și (5), și Regulamentul nr. 1303/2013 al Parlamentului European și al Consiliului, considerentul (10) și art. 73]
(a se vedea punctele 19, 20, 43-48, 50 și 52)
2.
Instituțiile Uniunii Europene – Dreptul de acces public la documente – Regulamentul nr. 1049/2001 – Excepții de la dreptul de acces la documente – Documente care emană de la un stat membru – Posibilitatea statului membru de a solicita instituției nedivulgarea unor documente – Competența instituției – Controlul temeiniciei respingerii cererii de acces în raport cu excepțiile prevăzute de regulamentul menționat – Întindere – Obligația de motivare
[Regulamentul nr. 1049/2001 al Parlamentului European și al Consiliului, art. 4 alin. (1)-(3) și (5)]
(a se vedea punctele 33 și 37)
3.
Procedură de măsuri provizorii – Suspendarea executării – Măsuri provizorii – Condiții de dispunere – Urgență – Prejudiciu grav și ireparabil – Sarcina probei – Decizie a Comisiei prin care se acordă acces parțial la documente care emană de la autoritățile unui stat membru – Imposibilitatea de a restabili ulterior caracterul lor confidențial – Includere
(art. 278 și 279 TFUE)
(a se vedea punctele 54 și 57-60)
Dispozitivul
1)
Suspendă executarea Deciziei Comisiei Europene din 14 decembrie 2021, adoptată în conformitate cu Regulamentul (CE) nr.1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, având ca obiect cererea de confirmare GestDem 2021/2808 depusă în scopul garantării accesului public la documente care emană de la autoritățile maghiare, în măsura în care această decizie acordă accesul la documentele care emană de la aceste autorități.
2)
Cererea privind cheltuielile de judecată se soluționează odată cu fondul.